રાજકોટ તા. ૧૩ : પ્રાંસલામાં રાષ્ટ્રગાથા શિબિરમાં લાગેલી આગ મામલે ચોંકાવનારી માહિતી બહાર આવી છે. પ્રાપ્ત વિગતો અનુસાર, સુરતની વિદ્યાર્થિની કૃપા સોલંકીએ ટેન્ટમાંથી લેમ્પ કાઢીને મોબાઈલ ચાર્જ કરવાનો પ્રયાસ કરતા આગ લાગી હતી. મોરબીની સમજુબા વિદ્યાલયની એક વિદ્યાર્થિનીએ જણાવ્યા અનુસાર, સમયસર પગલાં ન લેવાતા આગે વિકરાળ સ્વરુપ ધારણ કર્યું હતું. એટલું જ નહીં, મૃતક કિશોરી કૃપાલીને ટેન્ટમાંથી બહાર કાઢી લેવાઈ હતી, પરંતુ તે સામાન લેવા પાછી અંદર જતાં તેનું મોત થયું હતું.